亓之偉

亓之偉（），字坦之，號超凡，山東濟南府萊蕪縣人，軍籍。明朝政治人物，天啟壬戌進士。

生平
天啓元年（1621年）辛酉科山東鄉試第四十七名舉人，二年（1622年）壬戌科三甲二百九十二名進士《天啓二年壬戌科進士履歷》：亓之偉，超凢，易三房，壬辰二月二十一日生。莱芜人，辛酉四十七名，会三百九名，三甲二百九十二名。吏部政，甲子授成安縣，乙丑調濬縣，戊辰升户部廣西司主事，管理廠庫，己巳差蘇松監兑，庚午降陕西按察經歷，升永平推官，甲戌升户部主事，管滸墅鈔關，丙子升员外，管中府草场，丁丑升河間知府，庚辰升山西僉事，癸未升參議，朔州道。。吏部觀政，天啓四年（1629年）二月授任直隸成安縣知縣，五年調濬縣（清）康熙，王公楷修，張橓纂，《成安縣志·卷之七》。崇禎元年（1628年）升户部廣西司主事，管理廠庫，二年差蘇松監兑，三年降为陕西按察司經歷，升永平府推官，七年升户部主事，管滸墅鈔關，九年升员外郎，管中府草場，陞戶部郎中，十年出爲河間府知府，十三年陞山西阳和兵备僉事，十六年加陞參議，分守朔州。崇祯十七年（1644年）李自成破朔州，亓之偉拒降被杀，年六十四《明诰封奉政大夫钦差分守冀北道兼理兵备山西等处承宣布政使司右参议兼按察司佥事加一级亓公墓志铭》少參亓公者，予同年友也。又同乡，虽异邑，不越百里。余弱冠属文时，即知有莱芜亓君者，时同应试而未相接触。以壬戌同举，於春阐随例拜往之外，漠漠而已。后余以废居，公分符於瀛上。余伴长儿秠公车过瀛，而得以再按公。公之里瀛以法自持，虽懿戚不得邀其脱粟一饭，而独接余甚憨，相与言如水乳。授而未及，私公固知人也哉！而余亦因以知公矣。嗣历皇眷，而迁阳和朔州道。遇国运之厄，遭闯王之祸，烈烈已死。古人云：人谁无死，患不得其死所耳。如公者，可谓得其死所已。其长公必述，千里舆榇，肙险归阡，以状来乞余为之志。噫噎，余又呜乎志哉！公之居家居官庸言，掌职可志也，而其精神之醇醇密运者，何可志也。其居家居官，伟行奇节可志也，而其英气之炯炯不磨者，何可志也？余盖读状而知古之忠臣烈士，其居恒尽节，见厄於命，未有不繇家学之渊源而得者。公讳之伟，字坦之，超凡其别号也。生有异兆，如古蹶起之人。按其家乘，士伯自淮徙汶，八传而生闪。闪生邦宦，宦生才，是为公父。赠如公宦者，先领万历甲午乡荐，文名隐德侈於乡，不仕以卒。当赠公之没也，其遗嘱公者曰：“存心修正，待人以和，处事以宽，读书以勤，居家以俭。”又授公以伏波交趾。遗书曰：士之为士，名可闻而身不可见，德可仰而人不可狎。碌碌无所建立，君子耻之。是以好议人长短，妄是兆法政。伏波谆谆为子孙戒。呜呼！公之一生建立节概率皆繇此道也欤？公早孤，事太宜人如事赠公者，教养而弟不废业，不伤恩，悉抵於成。居覸夷中，不骄不韬，温饱自爱，而文名籍籍，一时名公臣儒皆析节与交。天启酉戌联捷，坊授安令。太宜人遗书称曰：“丈夫一身勿宜小用，当为朝廷扶翼纲牚，兴除利害，无事温饱也。”盖敬姜母信，刑不过如斯。而公之前途，愈有所准则矣！治成安善政不一，而其大者，在预储济，成活数不一生命。其视矫诏发粟者，尤为曲全也。次调浚，而治浚之功为著，考绩有声。授户曹主政，监兑苏松等府。久罢之役，亿事新，以课运执法。为上海令，阴中之。而左迁秦中经历。当公初发挂榜时，有人谓之云：上海鱼觉而不解其故！后竟如次符，乃至人之通塞，皆预有神明告之，非偶然也。公怡然日雨露风雷，皆是君思，尽职如初。寻迁司理。寻以边功，复户曹主政。寻陞本部员外而奉差浒墅。国税充足，行商无苦。而奉差单场，不屈权贵，不染纤指，嗣是而一麾出守河间关。河间，盖天下之冲衢也，时当多事，征调繁兴，公措置如游刃。其所多中贵豪宗，公三尺不为以易。决久滞之狱，一时称神明。考吏以民情为殿最，曰：“上之设吏，原以为民也。吾违民情，谁与归？”城守指俸金置炮台，增雉堞，设营房，备火器。恤谁成种，奇谋善政，皆为皇上所知，赐花币金爵以荣之。遂除阳和兵备，河间父老攀卧涕泣，如失慈母，盖棠树婆娑，谈将永万年矣！履阳和，力悉兵民利，以恩信行之。於是，道虽阻而间货以殖，地虽偏而五谷以丰。所添选炮台、战车、盔甲、马匹、火鎗、石炮等件，皆于河间者，阳和赖之，以如磐石固。公为□□于癸未，季弟卒，哀而病。公哀而病，而念太宜人之伤心也，乞归者再。上需锁钥臣正急，弗之允所请，且陞公山西布政使司右参议，整饬朔州，分守冀北。朔州要地，诸备久弛，流寇此已渡河。公此时盖已矢志与城始终乎，故遗其长公必述之书，惟嘱其朝夕勉事太宜人，自以身许国。且曰：“则启灵不济，则以死继。”呜呼！古人云：忠孝不可以两尽。余谓如公者，其尽孝即在於竭忠时矣！未几，流寇大众至朔州。李自成下令於其伪将，破朔州者封万户，得公者赏万金。公凝然不为动，登城力设奇出险，杀贼将二人，击死余贼无数。时同官有劝公降者，公毅然回言辱之，以死自誓。阅月余，誓愈困，贼以登陴，公率亲丁数十捶杀之，贼复却。迨势穷中，梦公复守，刃其迎闯王者，而东望号泣以殒，嗟乎！是盖甲申之二月二十一日夜也。 公之出处，生死如此，盖自赠公遗教。与太宜人之誓仕时，而知其家传不苟，即以一日而定千秋，何难建千秋不朽之名於一日哉！尝见东坡有联云：“张睢阳嚼齿露龈生犹骂贼；颜平原握拳透爪死不忘君。”若为公标榜者欤！然与睢阳之同时者有许、雷二公，相与尽节死亦不孤。若一□单丝同归，罔济而为公者独苦矣！死后握拳，定有与平原合志者，悲天维然！公死得其所，公固不死也已。 公生于万历九年二月二十一日，卒崇祯十七年二月二十一日，得年六十四岁。原配许宜人，继配王宜人，又继配田宜人，皆妇得母代。男四人，长必述，以邑庠生补国学籍，有英名，娶同邑别驾刘君隥淇女，早卒，继娶淄川守备毕君际泰之女。次必延，娶金华府朱君光弟庠生之女，俱田宜人出；次必迪、必迅，俱庶出。女三人，一适儒官吕君从恕男、庠生浦，王宜人出；一适洲丞刘君澄胤男、游击将军刘自勉；一适邑增生石君现玉男、庠生砥，俱庶出。孙男一，亢普，未聘；孙女一，未字，俱长男述出。文集行也者，有《苍蔍素业》、《四书主意》、《易经真解》、族谱两集、《通俗训后禄》，其他尚俟搜逸云。 大清顺治元年十一月十八日，埋玉於祖阡，铭曰：
泰山之东，有气隆隆，凌厉虚空，人曰此剑。狱之锋孰，知其下爰有忠烈之封。於乎！义士精魂化为碧为虹，复千百年兹其有庙食，赫濯于是地者也，尚有考乎！吾铭之公。賜進士出身承德郎翰林院侍講經筵曰講官知制誥纂修國史典試順眷年弟孫之獬頓首拜撰山西大同府知府王之震篆额济南府历城县知县朱廷翰书丹。

家族
曾祖亓閔。祖父亓邦宦，儒官。父亓才，舉人。母李氏。慈侍下。弟之俊、之伸《天啓壬戌科進士同年序齒錄》。四子必述、必延、必迪、必迅。

參考文獻

|-

Category:天啓元年辛酉科山東鄉試舉人
Z
Category:萊蕪人
Category:明朝成安縣知縣
Category:明朝濬縣知縣
Category:明朝戶部郎中
Category:明朝河間府知府
Category:明朝山西按察司僉事
Category:明朝山西布政使司參議
Category:明朝永平府推官